

**แผนป้องกันปราบปรามอาชญากรรม**

**สถานีตำรวจนครบาลท่าพระ**

**ปีงบประมาณ 2566**

**OIT O7**

**แผนป้องกันปราบปรามอาชญากรรมสถานีตำรวจนครบาลท่าพระ ปีงบประมาณ ๒๕๖๖**

**อ้างถึง** ๑. **แนวทางการขับเคลื่อนงานป้องกันปราบปราม ปีงบประมาณ ๒๕๖๖ สำนักงานตำรวจแห่งชาติ**

**๑. สถานการณ์**

ในปัจจุบันอัตราอาชญากรรมที่เกิดขึ้นทั่วโลกตามรายงาน world population review : พบว่าอัตราอาชญากรรมต่อประชากร ใน 137 ประเทศทั่วโลก ประเทศไทยอยู่ในลำดับที่ 89 ของโลก ซึ่ง ปัจจัยการเกิดอาชญากรรม ขึ้นอยู่กับจำนวนประชากร อัตราการว่างงาน ความยากจน การบังคับใช้กฎหมาย การลงโทษ ทางกฎหมายที่รุนแรง มีหลายเหตุการณ์ตามที่เป็นข่าว ของประเทศไทย และนี่คือ เสียงสะท้อน บางส่วนจากสังคม ปีนี้ที่ ตำรวจเราต้องสูญเสีย พี่น้องตำรวจจากการปฏิบัติหน้าที่ บาดเจ็บ ๓๘๒ นาย เสียชีวิต ๒๙ นายอาชญากรรมคดีอาญา 4 กลุ่ม เปรียบเทียบ 3 ปีย้อนหลัง ก็ยังมีแนวโน้มสูงขึ้น และการป้องกันปราบปรามอาชญากรรมจึงเป็นสิ่งที่ต้องทำอย่างต่อเนื่อง กล่าวคือ “โรงพัก และ สายตรวจ คือ หัวใจ ของงานป้องกันฯ ” ตำรวจผู้ปฏิบัติหน้าที่ต้องมีความรู้ ต้องมีการฝึก กล่าวคือ “ฝึกมาก โอกาสตายน้อย ฝึกน้อย โอกาสตายง่าย ไม่ฝึกเลย สมควรตาย”

**๒. ภารกิจ**

สถานีตำรวจนครบาลท่าพระ มีหน้าที่ในการรักษาความสงบเรียบร้อยด้านความปลอดภัยในชีวิตและทรัพย์สินของประชาชน โดยกำหนดแผนและแนวทางปฏิบัติในการป้องกันและปราบปรามอาชญากรรม ในพื้นที่รับผิดชอบ ให้เป็นไปด้วยความเรียบร้อย และมีความเชื่อมั่นในการปฏิบัติหน้าที่ของเจ้าหน้าที่ตำรวจ และลดความสูญเสียที่อาจจะเกิดอาชญากรรม ได้

**๓. แนวความคิดการปฏิบัติ**

พัฒนาขีดความสามารถ ผู้ปฏิบัติงานทุกมิติ เพื่อดูแล ประชาชน อย่างมีประสิทธิภาพ 10 จุดเน้น งานป้องกันปราบปรามอาชญากรรม 2566

**3.1 ด้านป้องกันปราบปราม**

๓.1.๑ พัฒนาระบบสายตรวจให้มีประสิทธิภาพและสอดคล้องกับพื้นที่

๓.๑.๒ มีการวิเคราะห์อาชญากรรมในทุกระดับ มีการเตรียมการ วางแผน ก่อนเกิดเหตุ และถอดบทเรียน สร้างต้นแบบการปฏิบัติ

๓.๑.๓ จัดเก็บข้อมูลบุคคล ท้องถิ่น ให้ครอบคลุมทุกมิติเพื่อใช้ประโยชน์ ในการป้องกันเหตุ

๓.๑.๔ ระดมกวาดล้าง ขุดรากถอนโคน ยาเสพติด อาชญากรรมที่เป็นภัยสังคม และสร้างความเดือดร้อน เอารัดเอาเปรียบประชาชน และให้หน่วยเฉพาะทางเสริมการทำงานของตำรวจพื้นที่

๓.๑.5 ควบคุม ลดความรุนแรงของอาชญากรรม เพื่อให้ประชาชนรู้สึกว่าไม่เป็นภัยคุกคาม

- Stop Walk & Talk การตรวจพบปะประชาชน

๓.๑.6 พัฒนาระบบศูนย์รับแจ้งเหตุทุกระดับ สามารถตอบสนองเหตุเข้าช่วยเหลือและแก้ไขสถานการณ์

**3.2 ด้านการเพิ่มประสิทธิภาพ**

**๓.๒.**1 ใช้เทคโนโลยีเพื่อเพิ่ม ประสิทธิภาพในการป้องกันเหตุ

๓.๑.2 เพิ่มประสิทธิภาพ ยกระดับขีดความสามารถ พร้อมทั้ง จัดหาอุปกรณ์เครื่องมือ เครื่องใช้ที่จำเป็นและ พอเพียง ให้แก่เจ้าหน้าที่ ตำรวจที่ปฏิบัติงานป้องกันปราบปราม

**3.3 ด้านประสานความร่วมมือ**

๓.๓.1 เสริมสร้างการมีส่วนร่วมเครือข่าย ภาคประชาชนทุกภาคส่วน โดยเน้นให้ชุมชนเข้ามา มีส่วนร่วม เพิ่มช่องทางการรับแจ้ง สร้างจิตสำนึกให้ประชาชนร่วมกันรับผิดชอบในการป้องกันและ แก้ปัญหาอาชญากรรม

๓.๓.๒ บูรณาการทุกภาคส่วน อันได้แก่หน่วยงานภาครัฐแสวงหาความร่วมมือ ในงานป้องกันปราบปรามฯ

๓.๓.๓ งานจิตอาสา ดำเนินกิจกรรมจิตอาสาตามแผนปฏิบัติร่วมกันกับหน่วยงานต่าง ๆ และกิจกรรม จิตอาสาที่ สถานีตำรวจจัดขึ้น

๓.๓.๔ ผลักดันให้มีมาตรการทางกฎหมาย ระเบียบ คำสั่ง ข้อบังคับ ที่เอื้ออำนวยต่อการทำงาน

**4. การปฏิบัติและการรายงาน**

4.1 ข้าราชการตำรวจงานป้องกันปราบปรามและงานสืบสวน ตามที่ได้รับมอบหมายของสถานีตำรวจ เป็นผู้ปฏิบัติตามแผนนี้

4.๒รายงานทันทีเมื่อมีเหตุการณ์สำคัญ ด้วยเครื่องมือสื่อสารที่รวดเร็วที่สุด

4.๓ให้ธุรการงานป้องกันปราบปราม รวบรวมสรุปผลการปฏิบัติของหน่วย รายงานให้ผู้บังคับบัญชาทราบ

**5. การส่งกำลังบำรุง และงบประมาณ**

5.๑ตามสายงานปกติ และงบประมาณปกติของหน่วย

5.๒การส่งกำลังบำรุงและงบประมาณจากหน่วยบูรณาการที่เกี่ยวข้อง

**6. การบังคับบัญชา**


6.1 การบังคับบัญชา - ตามสายงานปกติ

**7. การติดต่อสื่อสาร**

7.1 การติดต่อสื่อสาร – ตามสายงานปกติ

7.2 การใช้วิทยุสื่อสาร (ว.)ของเจ้าหน้าที่ตำรวจและเจ้าหน้าที่หน่วยอื่นที่ร่วมปฏิบัติงานขณะลงพื้นที่ เพื่อปิดล้อมจับกุมให้ปรับความถี่ให้เป็นความถี่เดียวกัน ทั้งนี้ อย่าใช้คลื่นความถี่ของหน่วยเนื่องจากอาจถูกดักฟัง ทำให้ข้อมูลข่าวสารหรือการติดต่อสื่อสารรั่วไหลได้ นอกจากนั้น ควรใช้วิทยุสื่อสารให้มีจำนวนให้น้อยเครื่องที่สุด ให้เฉพาะหัวหน้าชุดซึ่งเป็นนายตำรวจชั้นสัญญาบัตรเท่านั้นสำหรับประสานงานระหว่างผู้บังคับบัญชา และหัวหน้าชุดต่างๆ

ศูนย์บริหารงาน ป้องกันปราบปราม สถานีตำรวจนครบาลท่าพระ เป็นศูนย์ควบคุมหลักในการปฏิบัติตามแผนนี้ ตั้งอยู่ ชั้น 3 สถานีตำรวจนครบาลท่าพระ



พันตำรวจเอก

( ศักดิเดช กัมพลานุวงศ์ )

ผู้กำกับการสถานีตำรวจนครบาลท่าพระ

**แผนการดำเนินงานป้องกันปราบปรามอาชญากรรม**

**สถานีตำรวจนครบาลท่าพระ**

|  |  |  |  |  |  |
| --- | --- | --- | --- | --- | --- |
| **แผนงาน/กิจกรรม** | **สรุปสาระสำคัญของกิจกรรม** | **วิธีการดำเนินการ** | **งบประมาณ** | **ระยะเวลาดำเนินงาน** | **ผู้รับผิดชอบ** |
| **1 ด้านป้องกันปราบปราม** | 1. พัฒนาระบบสายตรวจให้มีประสิทธิภาพและสอดคล้องกับพื้นที่ | จัดตั้งศูนย์บริหารงาน ป้องกันปราบปราม กลไกสำคัญขับเคลื่อน การดูแลความปลอดภัย ในชีวิตและทรัพย์สิน ให้แก่ประชาชน จัดชุดปฏิบัติการสายตรวจ และ จัดทำแผนการตรวจให้สอดคล้องกับสถานการณ์ | ปกติของหน่วย | ปีงบประมาณ 66 | งานป้องกันปราบปราม |
| 2. มีการวิเคราะห์อาชญากรรมในทุกระดับ มีการเตรียมการ วางแผน ก่อนเกิดเหตุ และถอดบทเรียน สร้างต้นแบบการปฏิบัติ | ประชุมวิเคราะห์อาชญากรรมทุกสัปดาห์ | ปกติของหน่วย | ปีงบประมาณ 66 | งานป้องกันปราบปราม |
| 3. จัดเก็บข้อมูลบุคคล ท้องถิ่น ให้ครอบคลุมทุกมิติเพื่อใช้ประโยชน์ ในการป้องกันเหตุ | บันทึกข้อมูลลงระบบ CRIME | ปกติของหน่วย | ปีงบประมาณ 66 | งานธุรการป้องกันปราบปราม |
| 4. ระดมกวาดล้าง ขุดรากถอนโคน ยาเสพติด อาชญากรรมที่เป็นภัยสังคม และสร้างความเดือดร้อน เอารัดเอาเปรียบประชาชน | ระดมกวาดล้างรอบเดือน และช่วงเทศกาลที่สำคัญ | ปกติของหน่วย | ปีงบประมาณ 66 | งานป้องกันปราบปราม, งานสืบสวน |
| 5. ควบคุม ลดความรุนแรงของอาชญากรรม เพื่อให้ประชาชนรู้สึกว่าไม่เป็นภัยคุกคาม | -Stop Walk & Talk การตรวจพบปะประชาชน  - การปรากฏกายของเจ้าหน้าที่ | ปกติของหน่วย | ปีงบประมาณ 66 | งานป้องกันปราบปราม,  งานสืบสวน |
| 6. พัฒนาระบบศูนย์รับแจ้งเหตุทุกระดับ สามารถตอบสนองเหตุเข้า ช่วยเหลือและแก้ไขสถานการณ์ | ใช้ระบบรับแจ้งเหตุ Police I lert u  ศูนย์วิทยุ 191 และศูนย์วิทยุ บก.  24 ชั่วโมง | ปกติของหน่วย | ปีงบประมาณ 66 | งานป้องกันปราบปราม |
| **แผนงาน/กิจกรรม** | **สรุปสาระสำคัญของกิจกรรม** | **วิธีการดำเนินการ** | **งบประมาณ** | **ระยะเวลาดำเนินงาน** | **ผู้รับผิดชอบ** |
| **2 ด้านการเพิ่มประสิทธิภาพ** | 1. ใช้เทคโนโลยีเพื่อเพิ่ม ประสิทธิภาพในการป้องกันเหตุ | นำระบบ POLICE 4.0 ใช่ผ่านสมาร์ทโฟน การตรวจจุดเสี่ยงจุดล่อแหลม | ปกติของหน่วย | ปีงบประมาณ 66 | งานป้องกันปราบปราม |
| 2. เพิ่มประสิทธิภาพ ยกระดับขีดความสามารถ พร้อมทั้ง จัดหาอุปกรณ์เครื่องมือ เครื่องใช้ที่จำเป็นและ พอเพียง ให้แก่เจ้าหน้าที่ ตำรวจที่ปฏิบัติงานป้องกัน ปราบปราม | การฝึกประจำสัปดาห์ทุกวันพุธ | ปกติของหน่วย | ปีงบประมาณ 66 | งานป้องกันปราบปราม |
| **3 ด้านประสานความร่วมมือ** | 1. เสริมสร้างการมีส่วนร่วมเครือข่าย ภาคประชาชนทุกภาคส่วน โดย เน้นให้ชุมชนเข้ามา มีส่วนร่วม เพิ่มช่องทางการรับแจ้ง สร้าง จิตสำนึกให้ประชาชนร่วมกัน รับผิดชอบในการป้องกันและ แก้ปัญหาอาชญากรรม | -บูรณาการทุกภาคส่วน ในพื้นที่  - พบปะผู้นำชุมชน ดำเนินกิจกรรมต่าง ๆในการป้องกันอาชญากรรม  -จัดทำกลุ่มไลน์ ต่าง ๆเพื่อแสวงหาความร่วมมือ  -ดำเนินกิจกรรมจิตอาสา | ปกติของหน่วย | ปีงบประมาณ 66 | งานป้องกันปราบปราม |
| 2. ผลักดันให้มีมาตรการทางกฎหมาย ระเบียบ คำสั่ง ข้อบังคับ ที่ เอื้ออำนวยต่อการทำงาน  ด้านประสานความร่วมมือ | บังคับใช้กฎหมาย โดยร่วมกับหน่วยงานต่างที่เกี่ยวข้อง ตาม พรบ.ต่าง ๆ | ปกติของหน่วย | ปีงบประมาณ 66 | งานป้องกันปราบปราม |

พันตำรวจเอก

( ศักดิเดช กัมพลานุวงศ์ )

ผู้กำกับการสถานีตำรวจนครบาลท่าพระ